Egy astronomiai értekezés után
Hogy forog-é főldünk? azt kérdeni már ma nem illik.
     Azt inkább illik kérdeni: merre forog?
Ennekelőtte kik azt csak előre forogni gyaníták,
     Most azt vallják, hogy visszafelé csavarog.
Még úgy lenne bajos, ha megállana, mégpedig éppen
     Egy szemfényt vesztő éjtszaka állana meg:
Minthogy az ész vaksága pokol; s örök élte csak ott van,
     Hol neki mennyei fény tiszta világa ragyog.
 
Versek